Τούρτα φερέρο
Τραγανά φουντούκια και μια βελούδινη μους σοκολάτας με πραλίνα δίνουν τον τόνο σε αυτό το γιορτινό γλυκό.
150 γρ. βούτυρο αγελαδινό, μαλακωμένο σε θερμοκρασία δωματίου, 250 γρ. ζάχαρη, 3 αυγά , 120 γρ. αλεύρι για όλες τις χρήσεις, 1 κάψουλα βανιλίνη, 1 κουτ. γλυκού μπέικιν πάουντερ, 50 γρ. φουντούκια, αλεσμένα σε σκόνη, λίγο λάδι για το ταψάκι, 380 γρ. κρέμα γάλακτος με 35% λιπαρά, 150 γρ. κουβερτούρα με 50-55% κακάο, σπασμένη σε κομμάτια, 230 γρ. φουντουκοβούτυρο, 330 γρ. κουβερτούρα γάλακτος, σπασμένη σε κομμάτια, 165 ml φρέσκο γάλα, πλήρες, 100 γρ. φουντούκια, χοντροσπασμένα, 6-8 τρουφάκια Ferrero Rocher, για το στόλισμα (προαιρετικά)
Για να ετοιμάσουμε την τούρτα φερέρο σε ένα κατσαρολάκι ζεσταίνουμε σε πολύ χαμηλή φωτιά την κουβερτούρα και το γάλα, ανακατεύοντας πολύ συχνά με ελαστική σπάτουλα (μαρίζ) μέχρι η σοκολάτα να λιώσει.Προσθέτουμε τα φουντούκια, ανακατεύουμε και αφήνουμε το κατσαρολάκι σκεπασμένο, σε θερμοκρασία δωματίου, για 2 ώρες.Προθερμαίνουμε τον φούρνο στους 170°C, κατά προτίμηση στη λειτουργία του αέρα.Στον κάδο του μίξερ χτυπάμε με το φτερό το βούτυρο και τη ζάχαρη μέχρι να αφρατέψουν.Προσθέτουμε τα αυγά ένα ένα, χτυπώντας καλά κάθε φορά, και συνεχίζουμε με το αλεύρι, το μπέικιν πάουντερ, τη βανιλίνη και τα αλεσμένα φουντούκια, χτυπώντας καλά.Λαδώνουμε ένα στρογγυλό ταψάκι με διάμετρο 20 εκ. και αδειάζουμε εκεί το μείγμα.Ψήνουμε για 50-60 λεπτά.Ξεφορμάρουμε το παντεσπάνι και το αφήνουμε να κρυώσει εντελώς, για τουλάχιστον 2 ώρες.Καθαρίζουμε καλά τον κάδο του μίξερ και χτυπάμε εκεί με το σύρμα την κρέμα γάλακτος μέχρι να γίνει σαν γιαούρτι.Σε μικρό κατσαρολάκι ζεσταίνουμε την κουβερτούρα και το φουντουκοβούτυρο σε πολύ χαμηλή φωτιά, ανακατεύοντας, μέχρι να γίνουν μια λεία κρέμα.Αποσύρουμε από τη φωτιά και μόλις το μείγμα κρυώσει ελαφρώς, προσθέτουμε σε δόσεις τη χτυπημένη κρέμα, ανακατεύοντας απαλά με ελαστική σπάτουλα (μαρίζ).Με ένα μεγάλο μαχαίρι του ψωμιού κόβουμε οριζοντίως το (εντελώς κρύο) παντεσπάνι σε 3 ισόπαχους δίσκους.Τοποθετούμε ένα τσέρκι διαμέτρου 20 εκ. σε μια σχάρα και μέσα στο τσέρκι βάζουμε έναν δίσκο παντεσπάνι. Τον καλύπτουμε με μία καλή στρώση μους.Συνεχίζουμε με τους υπόλοιπους δίσκους παντεσπάνι, τους οποίους επίσης σκεπάζουμε με μους, φροντίζοντας να περισσέψει μια ποσότητα ώστε να καλύψουμε καλά και τα πλαϊνά.Βάζουμε την τούρτα στην κατάψυξη για 2 ώρες (θέλουμε να παγώσει, γιατί απλώνει καλύτερα το γλάσο πάνω της).Βγάζουμε από την κατάψυξη και αφαιρούμε προσεκτικά το τσέρκι, ζεσταίνοντάς το για λίγο με τα χέρια μας ή με ένα πιστολάκι για τα μαλλιά.Ακουμπάμε την τούρτα σε σχάρα, τοποθετημένη σε ένα ταψί.Ζεσταίνουμε ελαφρώς το γλάσο που ετοιμάσαμε μέχρι να γίνει πυκνόρρευστο και περιχύνουμε την τούρτα, ώστε να καλυφθεί παντού.Αφήνουμε για 5 λεπτά να στραγγίξει το περιττό γλάσο και, αν θέλουμε, διακοσμούμε την επιφάνεια της τούρτας με τρουφάκια Ferrero Rocher.
Βούτυρο,Κρέμα Γάλακτος,Σοκολάτα,Τούρτες